In nomine Patris et Filii et Spiritus sancti, Amen. Ego Johannes, dominus de Rocha en Brunim, bene compos mentis mei, et in bona memoria positus, testamentum meum condo in hunc modum. In primis in cimiterio Fonteneti meam eligo sepulturam in quo domina Sibilla, uxor mea, et antecessores mei suam habuerunt sepulturam, legans abbatie Fonteneti et fratribus ibidem Deo servientibus forestas duas, videlicet Fais Basset et Pierre Agne, sicut dividunt tres terre Fonteneti et mee et domini Guidonis, fratris mei, militis, et tendens a chemino Sedeloci et a dicto chemino versus Sanctum Anianum. Item de vigenti libris terre quas vendidi patri uxoris domini G. filii mei, de mariagio dicte uxoris sue, de quibus recepi cc libras provinensium, volo et percipio ut reddantur eis integre, ita tamen quod eisdem emant redditus ad voluntatem eorumdem, nec aliter tradantur dicto G. nisi de consensu uxoris ejus, et reddentur per manum abbatis Fonteneti, et per manum Oliveri, cognati mei. Item debeo gardiano Fratrum Minorum Viziliaci C libras pro remedio anime mee, transmittendas de consensu exequtorum meorum in subsidium terre sancte. — Item, operi ecclesie sancti Albani de Rocha XL libras monete currentis. — Item operi ecclesie Sancti Nazarii Eduensis X libras. — Item operi ecclesie Beate Marie Sinemuri C sol. — Item, operi ecclesie Sancti Theobaldi C. s. — Item operi ecclesie Beate Marie Rubeomontis C sol. tornois. — Item priori Sancti Desiderii XX s. tur. — Item conventui Sancti Johannis Sinemuri XL sol. t. pro pitantia. — Item pauperibus Hospitalibus Domus Dei Sinemuri XL s. — Item Fratribus Vallis Sancti Benedicti XL s. t. — Item conventui de Marcili XL s. t. pro pitantia. — Item domino Theobaldo capellano meo X l. t. — Item Guillelmo clerico meo X lib. — Item vicario de Rocha XX l. et socio ejus X s. — Item domino Huoni Griffoni, militi, XX l. — Item do et concedo domino Guillelmo de Monasteriolo, militi VI lib. t. quas mei debebat. — Item Galchero de Brabant, burgensi Vizeliaci C. s. t. — Item Guillelmo Marin, sacristo meo, quitto XXX libras quas mei debebat, et volo et percipio ut assideantur C. solidi reddituales quas propius poterit de domo sua assideri monete currentis. — Item quicto Joberto de Borboilli XXX libras quas mei debebat. — Item Alberico, servienti meo, quicto quicquid mei debebat et omnia que a me tenebat. — Item lego Petro coquo meo C. s. t. — Ita au Rat, garcioni meo, C. s. t. — Item au Flamant C. s. t. et C. solidos reddituales perpetuo monete currentis. — Item lego Malconsers, garcioni, C. s. t. — Item Renaudi gardo XL s. t. — Item Ericon XL s. t. — Item Ceco, portario meo, XL. s. t. — Item nepoti domini Poberti, presbiteri, qui fuit filius mulieris defuncte in transitu scutorum XL s. t. — Item relicte Resti XX s. — Item relicte Gautheron, Aaliz XX s. t. — Item priori de Insulis C. s. t. — Item, Andree, barberio meo, C. s. t. — Item, duabus sororibus au Rat, quaque XL s. t. — Item quicto relicte Guillelmi de Quarrees, quatuor libras parisiensium quas mei debebat. — Item quicto relicte domini Roberti de Quarrees XI lib. par. quas mei debebat. — Item lego XX Leprosariis vicinioribus de Rocha, unicuique XX s. t. — Item operi Pontis Sancti Remigii XX s. t. — Item absolvo omnes homines meos de parrochia de Rocha ab omni tallia per tres annos, et ab omni corveia pro dampnis a me vel a meis quondam sibi illatis. — Item magistro Stephano phisico C. s. t. — Item volo et precipio ut omnes clamores mei et dampna quibuscumque personis, a me vel a meis illata et legitime probata, per manus exequtorum meorum emendantur et restituentur. Et ad hec omnia integre manucipianda, omnia bona mea mobilia et immobilia in manibus exequtorum hujus testamenti mei inferius suscriptorum dimitto; videlicet Oliverum, cognatum meum, monachum Fonteneti et........ archipresbiterum Sedelocensem. Item lego conventui Fonteneti XX libras t. pro pitantia in die obitus mei facienda. — Item volo quod ducentes libre parisiensium percipiantur in bogis meis que sunt apud Fontenetum et C. libre quas legavi subsidio terre sancte, si ibi tanta pecunia summa fuit de aliis meis mobilibus perficiatur, et amplius in eisdem fuerit residuum per manus exequtorum meorum locis et personis quibus legavi persolvatur. — Item lego Fratribus Minoribus Vizeliaci X libras. — Item quicto Hugoni au botoilier XIIII libras quas mihi debet. Hec autem omnia suprascripta laudaverunt, voluerunt et concesserunt et per fides suas tenere promiserunt dominus Galterus filius meus, et domina Petronilla ejus uxor, et domina Comitissa du Frasnoy bene voluit, ut facerem quicquid possem. Et in testimonium omnium promissorum supplicavi abbati Fonteneti ut sigillum suum cum meo apponeret presenti testamento, et cum sigillis gardiani Fratrum Minorum Vizeliaci et Constancii, archipresbiterii Sedelocensi, que presenti scripto rogavi apponi. Actum anno Domini M°CC°LXIII, in crastino Philippi et Jacobi apostolorum.